लोक-सेवाओं की जानकारी मोबाइल परियोजना से मिलेगी
नीमच | नागरिकों को तुरंत और पारदर्शी ढंग से कहीं भी और कभी भी लोक-सेवाएं देने के मकसद से एक और कदम बढ़ाते हुए एमपी मोबाइल परियोजना शुरु की गई है। इसमें मोबाइल के माध्यम से नागरिकों को डिजिटल सेवाएं दी जा रही हैं। नागरिकों को केवल एक मोबाइल एप डाउनलोड करना है। वर्तमान में यह एंड्रायड, विंडोज एवं आईओएस मोबाइल में उपलब्ध हैं। एमपी मोबाइल से माध्यमिक शिक्षा बोर्ड, पीईबी, डीटीई एमपी काउंसिलिंग, मध्यप्रदेश लोक सेवा आयोग, सीएम हेल्पलाइन, विभिन्न विश्वविद्यालय, परिवहन, श्रम, हाउसिंग बोर्ड, वन और सहकारिता विभाग सहित अन्य विभाग की सेवाएं जुड़ी हुई हैं। कुल 169 सुविधाओं का उपभोक्ता लाभ ले सकते हैं।
hin_Deva hin_Deva